Tasleḍt-agi tettuɣal ɣer tmerkast dinna ara d-texdem turdiwin-is yerna ad tεiwed lebni n uḍris alama tewweḍ ɣer uḍris aneggaru4. Azɣan asnuntay d yiwet n teẓri n tsekla ur teselleḍ ara aḍris yekfan meεna amek i tedda tira seg tazwara armi isellek uḍris-nni. Ittnadi akk ɣef lǧeṛṛa (later) akk i teǧǧa tira: isiren, tucḍiwin, unuɣen, iseɣtiyen, iɣawasen, atg. Ay-agi akk semman-as uqbel aḍris neɣ attafttar n usnuntay. S yisiren-agi d tirawtin-agi, i d-bennun isnuntayen imecwaren i d-yewwi uḍris. Imenzayen-agi ttwasnen tura, d wigi i tabaεen akk s umata.